કોદરામના પંચાલો કટાર-હોકો-તલવાર અને અફીણની દાબડીઓ ઉપર ચાંદીના ઢોળ ચઢાવી નકશીકામ કરવામા ભારે નિપુણ હતા.પાલણપુર-ગાયકવાડ અને રાજસ્થાન રાજ્યના રજવાડાઓને તેઓની પસંદગી મુજબ નકશીકામની કારીગરી બતાવી મોટી ભેટ સોગાદો મેળવતા હતા.દેશ આઝાદ થયા પછી ગોદરેજ કંપનીમાં તેઓ તિજોરીઓ,કબાટ અને તાળા બનાવવામા અગ્રેસર બની ગયા.આજે પણ કોદરામ અને વડગામ તાલુકાના મોટાભાગના પંચાલો ગોદરેજ કપનીમાં તેમનો કસબ બતાવી રોજી રોટી મેળવી રહ્યા છે.